**ТЕХНИЧЕСКА СПЕЦИФИКАЦИЯ**

1. Предмет на обществената поръчка: „Извършване на годишен технически преглед и обслужване на пожарогасители и на вътрешни пожарни кранове. Доставка и монтаж на конзоли, доставка на подложки за носими пожарогасители и стикери за обозначаване на място на пожарогасител.“*.*

**2. Обем на поръчката**

2.1. Техническо обслужване, презареждане и хидростатично изпитване на устойчивост на налягане по реда на чл. 21, ал. 3 от Наредба № 8121з-647 от 1.10.2014 г. за правилата и нормите за пожарна безопасност при експлоатация на обектите на следните видове и брой носими пожарогасители:

- пожарогасители CO2 от 3,5 кг - 21

- пожарогасители CO2 от 5 кг - 23

- пожарогасители CO2 от 8 кг - 1

- прахов 6 кг - 15

- прахов 12 кг - 3

- водопенен 9 л - 8

- воден 9 л - 1

общо: - 72 броя.

При необходимост – презареждане, подмяна на дефектни и негодни части.

2.2. Годишен контрол и поддържане по реда на чл. 22, ал. 2 от Наредба № 8121з-647 от 1.10.2014 г. за правилата и нормите за пожарна безопасност при експлоатация на обектите на следните вътрешни пожарни кранове:

- в сградата на ул. „Г. С. Раковски“ № 102 - 40 бр.

- в сградата на ул. „Славянска“ № 4 - 8 бр.

При необходимост – подмяна на дефектни и негодни части.

2.3. Доставка и монтаж на 10 броя конзоли за закачане на пожарогасители, доставка на 10 броя подложки за носими пожарогасители и 20 бр. стикери за означаване място на пожарогасител.

**3. Стойност на поръчката** – 2000 лв. без ДДС и включва:

- профилактика и сервизно обслужване при спазване на изискванията на т. 4.3, 4.4 и 5 от БДС ISO 11602-2:2002 с поставяне на стикер, всички транспортни разходи, труд и материали за допълнително вложени резервни части и гасителен агент, ползването на пожарогасители, собственост на изпълнителя за времето на сервизното обслужване и отстраняване на старите, невалидни стикери от проверяваните пожарогасители.

- годишен контрол и поддържане на вътрешните пожарни кранове съгласно изискванията на БДС EN 671-3, поставяне на стикер за извършената проверка, вложени резервни части и труда за тяхното монтиране.

- всички разходи за доставка и монтаж на заявените количества конзоли, подложки и стикери.

Оферта се подава за всички посочени в т. 2 позиции.

**4. Критерий за избор на изпълнител** – предложенанай-ниска обща цена.

Ценовите предложения следва да съдържат:

- единична и обща цена за осъществяване на дейностите по т. 2.1, включително и отстраняване на стари негодни стикери;

- единична цена на необходимите за подмяна резервни части и гасителен агент за зареждане на един пожарогасител,

- единична и обща цена за осъществяване на дейностите по т. 2.2,

- единична цена на необходимите за подмяна резервни части за един вътрешен пожарен кран.

- единична и обща цена за доставка и монтаж на конзоли и доставка на подложки и стикери по т. 2.3.

**5. Начин на плащане** – по банков път, след представена от изпълнителя фактура и протокол за извършената проверка и дейности по т. 2.

**6. Срок за изпълнение –** до 20 работни дни.

**7. Изисквания към изпълнителя:**

7.1. Кандидатите трябва да притежават валидно разрешение за сервизно обслужване на пожарни уреди и за поддържане и обслужване на пожарни системи и съоръжения, издадено по реда на чл. 129, ал. 1 от Закона за Министерството на вътрешните работи.

7.2. Изпълнителят е длъжен при извършване на сервизната дейност да достави оборотни пожарогасителни средства, годни за експлоатация, във вид и брой равен на тези, взети за сервизно обслужване.

7.3. Поставяне на маркировка и срок за следващата проверка.

7.4. Профилактиката и сервизирането на пожарогасителите се удостоверяват с приемо-предавателен протокол.

7.5. Ако при извършената периодична проверка се установи, че дадена пожарогасителна техника не подлежи на ремонт и следва да бъде бракувана, това да бъде записано в приемо-предавателния протокол.

7.6. В случаите, когато при проверката се налага подмяна на дефектирал елемент от пожарогасител или вътрешен пожарен кран, същите се заменят с ново-закупени такива, след предварително съгласуване с Възложителя. Стойността на ремонта и подмяната на части следва да е под стойността на нов пожарогасител.

**8. Гаранционен срок** – една година

**9. Срок на валидност на офертата** – един месец